गुड़गांव के कराटे खिलाड़ी व अंतर्राष्ट्रीय कराटे प्रशिक्षक सेंसई संदेश यादव मध्यप्रदेश के देवास जिले में सर्वश्रेष्ठ प्रशिक्षक के सम्मान से सम्मानित हुए हैं। यह अवार्ड उनकी कराटे में उपलब्धियों को ध्यान में रखते हुए मध्यप्रदेश सरकार में पाठय पुस्तक निगम के चेयरमैन राय सिंह सैंधव द्वारा एक समारोह के दौरान दिया गया। देश के कराटे प्रशिक्षक के रुप में संदेश यादव राजीव गांधी एक्सीलेंस अवार्ड से सम्मानित हो चुके हैं। इसके पूर्व संदेश यादव को वर्ष 2009 में भारत में सबसे कम उम्र का युवा प्रतिनिधि का गौरव अंतर्राष्ट्रीय कराटे विश्वविद्यालय कनाडा द्वारा सदस्यता देने के साथ प्राप्त हुआ।